Αξιολόγηση επεμβάσεων ενεργειακής αναβάθμισης δύο υφιστάμενων κτιρίων κατοικιών με εφαρμογή ανάλυσης κύκλου ζωής:
Creators: name: Δεληγιάννης, Θεόδωρος Ανδρέα
Publisher: name: Aristotle University of Thessaloniki
Year: 2010
Subjects: subject: Ανάλυση κύκλου ζωής
subject: Ενεργειακή αναβάθμιση
subject: Κτίριο
subject: Life Cycle Assessment
subject: Energy upgrade
subject: Building
subject: FOS: Civil engineering

description: Στην παρούσα Μεταπτυχιακή Διπλωματική Εργασία πραγματοποιήθηκε μελέτη Αξιολόγησης Κύκλου Ζωής δύο υφισταμένων κτιριακών κατασκευών που ανήκουν στο πολεοδομικό συγκρότημα της Θεσσαλονίκης. Η εργασία αποτελεί συνέχεια της Διπλωματικής Εργασίας του Πολιτικού Μηχανικού Ιωάννη Δαρδαμανέλη με τίτλο ‘’Αξιολόγηση της ενεργειακής απόδοσης δύο υφιστάμενων κτιρίων κατοικιών και τεχνικο-οικονομική ανάλυση των επεμβάσεων’’, όπου μελετήθηκαν από πλευράς σχεδίασης και εφαρμογής, επεμβάσεις στα προαναφερθέντα κτίρια με στόχο την βελτίωση της ενεργειακής τους απόδοσης και γενικότερα του περιβαλλοντικού τους προφίλ. Το ένα από τα δυο κτίρια υπό μελέτη αποτελεί τυπική μονοκατοικία δυο ορόφων με ημιυπόγειο και δώμα και είναι πανταχόθεν ελεύθερο και το δεύτερο είναι εξαόροφη πολυκατοικία η οποία βρίσκεται σε επαφή με γειτονική της πολυκατοικία σε μία από τις πλάγιες όψεις της. Και τα δυο κτίρια έχουν αδειοδοτηθεί πριν το 1980 και κατά την κατασκευή τους δεν είχε ληφθεί μέριμνα για θερμομόνωση του κελύφους. Η πρωτοτυπία της εργασίας έγκειται στην έκτασή της, όσον αφορά το αντικείμενο που πραγματεύεται, και την αντιπροσωπευτικότητα της περιοχής, καθώς και το οτι πραγματοποιήθηκε σε μια χρονική περίοδο κατά την οποία καθίσταται επιτακτική η ενεργειακή αναβάθμιση των υπαρχόντων κτιρίων στον ελλαδικό χώρο.
description: Από την ανάλυση των κατασκευών και την επεξεργασία των αποτελεσμάτων προέκυψε ο κυρίαρχος ρόλος του φέροντα οργανισμού και της τοιχοποιίας, σε σχέση με τις περιβαλλοντικές επιπτώσεις λαμβάνοντας υπόψιν μόνο την φάση κατασκευής. Όσον αφορά το σύνολο του κύκλου ζωής φάνηκε ότι πρωτεύοντα ρόλο έχει η κατανάλωση ενέργειας κατά την χρήση του κτιρίου, οπότε η η επικάλυψη του κτιρίου με θερμομονωτικά υλικά βελτιώνει δραστικά το περιβαλλοντικό προφίλ της κατασκευής. Επίσης με τη μελέτη των αντίστοιχων σεναρίων φάνηκε η θετική επίδραση που έχουν η υιοθέτηση φιλικών μορφών παραγωγής ενέργειας σε εθνικό επίπεδο καθώς και η εφαρμογή μέτρων ανακύκλωσης τμήματος των οικοδομικών υλικών μετά το τέλος της διάρκειας ζωής των κτιρίων.
description: In this Master Thesis a Life Cycle Assessment study is presented of two existing building structures located in the city of Thessaloniki. The work follows the thesis of Civil Engineer John Dardamanelis where a related study was performed, in terms of designing and implementing interventions in the said buildings to improve their energy efficiency and general environmental profile. One of the two buildings under study is a typical two-storey house with basement and attic, which is free in all four facades and the second is a six-storey building which is in contact with a neighboring building in one of the lateral aspects. Both buildings were licensed before 1980 and construction had not been made for thermal insulation of the shell. The originality of the work lies in its scale, regarding the subject matter it deals, and that it is representative of the region, and it was held in a period in which it becomes imperative that energy upgrading of existing buildings in Greece take place. An analysis of the construction and processing of results showed the dominant role of the bearing body and the wall in relation to environmental effects, taking into account only the construction phase. The consideration of the whole Life Cycle showed that energy consumption during the use fase of the building is dominating, so that the coating with insulating building materials dramatically improves the environmental profile of the construction. Furthermore, the study of different scenarios revealed the positive influence of the adoption of friendly forms of energy production at national level and the implementation of recycling measures for a part of the building materials at the end of life of buildings.